Diari Oficial de la Generalitat Valenciana


Sumari del DOGV 5311, del 26-07-2006 (2006/8987)

Informació pública del Pla General d'Ordenació Urbana de Santa Magdalena de Pulpis i de l'estudi d'impacte ambiental d'este així com de l'acord de suspensió de l'atorgament de llicències en les àrees afectades pel nou planejament.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5311

Data del DOGV
:   26-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8987


Organisme emissor
:   Ajuntament de Santa Magdalena de Pulpis

Tipus de document
:   Anunci

Informació pública del Pla General d'Ordenació Urbana de Santa Magdalena de Pulpis i de l'estudi d'impacte ambiental d'este així com de l'acord de suspensió de l'atorgament de llicències en les àrees afectades pel nou planejament. [2006/M8987]  
El Ple de l'Ajuntament de Santa Magdalena de Polpís, en sessió celebrada el dia 5 de juliol del 2006, va adoptar l'acord següent:  
«Vist l'expedient instruït per a aprovar el Pla General d'Ordenació Urbana de Santa Magdalena de Pulpis, així com l'estudi d'impacte ambiental d'este segons projecte elaborat per l'empresa Sesan Arquitectura y Urbanismo, SA (arquitecte Emilio Segarra Sancho).  
Atés l'article 83 de la Llei Urbanística Valenciana, Llei 16/2005, de 30 de desembre, de la Generalitat, així com a l'article 101 relatiu a la suspensió de l'atorgament de llicències.  
El Ple, amb el vot a favor dels quatre components del Grup Popular i l'abstenció dels tres components del Grup Socialista acorda:  
Primer  
Sotmetre a informació publica, per un termini d'un mes, el projecte de Pla General d'Ordenació Urbana de Santa Magdalena de Pulpis, redactat per Sesan Arquitectura y Urbanismo, SA (Emilio Segarra Sancho) i l'estudi d'impacte ambiental corresponent a este, a partir de l'endemà de la publicació d'este anunci en el Diari Oficial de la Generalitat, durant el qual els interessats podran formular les al·legacions que al seu dret convinguen, i hauran de ser presentades en el Registre de l'Ajuntament de Santa Magdalena de Pulpis, on podrà consultar-se el projecte de Pla General i l'estudi d'impacte ambiental d'este en dies hàbils en horari d'atenció al públic.  
Segon  
Acordar la suspensió de l'atorgament de llicències en aquelles àrees del territori objecte del projecte de Pla General les noves determinacions de les quals suposen modificació del règim urbanístic vigent, i seran afectades les llicències d'edificació nova, de parcel·lació i demolició, excepte aquelles sol·licituds que s'adeqüen tant a l'actual projecte de delimitació del sòl urbà com al projecte de Pla General que se sotmet a informació pública, així com els acords d'aprovació de nous programes, durant el termini d'un any a comptar de l'endemà de la publicació del present acord en el DOGV.»  
Tot això es fa públic a efectes que els interessats puguen presentar al·legacions durant el període d'exposició publica del projecte de Pla General i de l'estudi d'impacte ambiental d'este.  
Santa Magdalena de Pulpis, 18 de juliol de 2006.. L'alcalde: José Miguel Tortajada Segarra.